नागपुर: नागपुर महानगर पालिका के ख़िलाफ़ सात दिनों तक अनशन करने वाले नगरसेवक बंटी शेलके पर शहर के तहसील पुलिस थाने में मामला दर्ज हुआ है। शेलके पर डॉक्टरों के बदसलूकी करने का आरोप है। गुरुवार को शेलके द्वारा अनशन तोड़ने के बाद उन्हें जाँच के लिए मेयो अस्पताल ले जाया गया। जहाँ उनका जाँच कर रहे डॉक्टरों से विवाद हुआ। इस विवाद के बाद नगरसेवक ने डॉक्टर को देख लेने की धमकी दी। अस्पताल के डॉ. विजय चंदेले की शिकायत के बाद बंटी शेलके पर मामला दर्ज किया गया है। डॉक्टर का आरोप है की नगरसेवक ने उन्हें गाली देते हुए देख लेने की धमकी दी थी।